Pravni i drugi izvori za pripremu kandidata za testiranje te način i
sadržaj testiranja kandidata prijavljenih na

JAVNI NATJEČAJ ZA PRIJAM U DRŽAVNU SLUŽBU U MINISTARSTVO DRŽAVNE IMOVINE ZA RADNA MJESTA ZA KOJA JE KAO STRUČNI UVJET ZA OBAVLJANJE POSLOVA PROPISANA SREDNJA STRUČNA SPREMA

za prijam u državnu službu u Ministarstvo državne imovine na neodređeno vrijeme, objavljen
u „Narodnim novinama“ br. 115/18 od 21. prosinca 2018.

U skladu s Uredbom o raspisivanju i provedbi javnog natječaja i internog oglasa u
državnoj službi („Narodne novine“ br. 78/2017) provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije za provedbu javnog natječaja (Komisije) s kandidatima.

Testiranje se sastoji od dvije faze:

* provjere znanja, sposobnosti i vještina bitnih za obavljanje poslova radnog mjesta (pisani dio testiranja/prva faza testiranja). U prvu fazu testiranja upućuju se svi kandidati prijavljeni na javni natječaj koji ispunjavaju formalne uvjete iz javnog natječaja, a čije prijave su pravodobne i potpune. Popis kandidata koji mogu pristupiti u prvu fazu testiranja, vrijeme, mjesto te točan raspored testiranja kandidata po grupama bit će objavljen najmanje pet dana prije održavanja testiranja, na stranici [www.imovina.gov.hr](http://www.imovina.gov.hr).
* provjere i znanja rada na računalu osim za radno mjesto 2.1.2.-4. informatički/a referent/ica u Službi za informatičku potporu i informacijsku sigurnost, Sektora za ljudske potencijale, opće poslove, oduzetu imovinu i informatičku potporu, Glavnog tajništva Ministarstva državne imovine za koje se druga faza testiranja sastoji od provjere znanja engleskog jezika. U drugu fazu testiranja upućuju se samo kandidati koji su ostvarili najbolje rezultate u prvoj fazi testiranja, i to 15 kandidata za svako radno mjesto. Ako je u prvoj fazi testiranja zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Popis kandidata koji mogu pristupiti u drugu fazu testiranja, vrijeme i mjesto održavanja testiranja bit će objavljen naknadno, na stranici [www.imovina.gov.hr](http://www.imovina.gov.hr).

Testiranju mogu pristupiti samo oni kandidati prijavljeni na javni natječaj koji
ispunjavaju formalne uvjete iz javnog natječaja a čije prijave su pravodobne i
potpune. Popis kandidata koji mogu pristupiti u prvu fazu odnosno drugu fazu
testiranja, vrijeme, mjesto te točan raspored testiranja kandidata po grupama bit će
objavljen naknadno, na stranici [www.imovina.gov.hr](http://www.imovina.gov.hr).

**Kandidat koji nije pristupio testiranju više se ne smatra kandidatom u
postupku.**

Izvori za pripremanje kandidata za testiranje znanja rada na računalu su:

* priručnici za operativni sustav Windows i Windows uredski paket za obradu teksta i tablične proračune.

Izvori za pripremanje kandidata za testiranje znanja pravnih propisa Republike
Hrvatske bitnih za obavljanje poslova radnog mjesta za koje se kandidat prijavio su:

Za sva radna mjesta za koja je kao stručni uvjet za obavljanje poslova radnog mjesta propisana srednja stručna sprema (osim za radno mjesto 2.1.2.-4. informatički/a referent/ica) izvori za pripremanje kandidata za testiranje znanja pravnih propisa Republike Hrvatske bitnih za obavljanje poslova radnog mjesta su:

1. Zakon o sustavu državne uprave („Narodne novine“, br. 150/11, 12/13, 93/16, 104/16), od članka 1. do 16. i od članka 37. do članka 52.
2. Uredba o uredskom poslovanju („Narodne novine“, br. 7/09)
3. Uredba o unutarnjem ustrojstvu Ministarstva državne imovine („Narodne novine“, br. 8/17)
4. Zakon o pečatima i žigovima s grbom Republike Hrvatske („Narodne novine“, br. 33/95)
5. Pravilnik za primjenu Zakona o pečatima i žigovima s grbom Republike Hrvatske („Narodne novine“, br. 93/95)

Izvori za pripremanje kandidata za testiranje znanja bitnih za obavljanje poslova radnog mjesta 2.1.2.-4. informatički/a referent/ica u Službi za informatičku potporu i informacijsku sigurnost su:

1. priručnici za operativni sustav Windows i Windows uredski paket za obradu teksta i tablične proračune
2. Priručnik Osnovni pojmovi informacijske i komunikacijske tehnologije <http://www.itdesk.info/prirucnik_osnovni_pojmovi_informacijske_tehnologije.pdf>
3. Priručnik Otklanjanje kvarova i održavanje PC računala <http://www.ss-strukovna-vvlatkovica-zd.skole.hr/images/pages/Nastavni_materijali/Spahic/DIOU/OtkrivanjeKvarovaPC-a.pdf>
4. IT-sigurnost <http://www.srce.unizg.hr/files/srce/docs/edu/osnovni-tecajevi/f400_polaznik.pdf>

Engleski jezik za radno mjesto 2.1.2.-4. informatički/a referent/ica u Službi za informatičku potporu i informacijsku sigurnost se testira za znanje razine B1 po Zajedničkom europskom referentnom okviru za jezike.

**NAPOMENA:** Ukoliko je kao izvor za pripremanje kandidata za testiranje greškom naveden pravni propis koji više nije na snazi, kandidati kao izvor za pripremanje moraju koristit važeći tekst pravnog propisa koji uređuje navedenu materiju.

**PRAVILA TESTIRANJA**

1. Po dolasku na testiranje, od kandidata/kinja će biti zatraženo
predočavanje identifikacijske isprave (isključivo osobne iskaznice ili putovnice) radi
utvrđivanja identiteta. Kandidati/kinje koji/e ne mogu dokazati identitet, osobe za koje
je utvrđeno da ne ispunjavaju formalne uvjete propisane javnim natječajem kao i
osobe za koje se utvrdi da nisu podnijele prijavu na javni natječaj za radna mjesta za
koje se obavlja testiranje, ne mogu pristupiti testiranju.

1. Po utvrđivanju identiteta kandidata, kandidatima će biti podijeljena pitanja
za pisanu provjeru znanja.

Svaki dio provjere znanja, sposobnosti i vještina (prva i druga faza
testiranja) vrednuje se bodovima od 0 do 10. Bodovi se mogu utvrditi decimalnim
brojem, najviše na dvije decimale. Smatra se da su kandidati/kinje zadovoljili/e na
testiranju ako su za svaki dio provjere znanja, sposobnosti i vještina dobi li/e najmanje
5 bodova. Kandidat koji ne zadovolji na provedenoj provjeri, odnosno dijelu
provedene provjere ne može sudjelovati u daljnjem postupku.

1. Za vrijeme provjere znanja i sposobnosti **nije dopušteno:**
* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provjera odvija,
* razgovarati s ostalim kandidatima niti na drugi način remetiti koncentraciju
kandidata.
1. Na razgovor (intervju) pozvat će se kandidati koji su ostvarili **ukupno** najviše
bodova u prvoj i drugoj fazi testiranja, i to 10 kandidata za svako radno mjesto.

Svi kandidati koji dijele 10. mjesto nakon provedenog testiranja u prvoj i drugoj fazi
pozvat će se na intervju. Vrijeme i mjesto održavanja intervjua bit će objavljeni na
web-stranici Ministarstva državne imovine [www.imovina.gov.hr](http://www.imovina.gov.hr).

Komisija u razgovoru s kandidatima utvrđuje znanja, sposobnosti, vještine,
interese, profesionalne ciljeve i motivaciju kandidata za rad u državnoj službi te
rezultate ostvarene u njihovu dosadašnjem radu. Rezultati intervjua vrednuju se
bodovima od 0 do 10, a smatra se da je kandidat zadovoljio na intervjuu ako je dobio
najmanje 5 bodova.

1. Nakon provedenog testiranja i intervjua, Komisija utvrđuje rang listu kandidata
prema ukupnom broju bodova ostvarenih na testiranju i intervjuu.
2. Komisija dostavlja čelniku tijela izvješće o provedenom postupku, koje
potpisuju svi članovi Komisije. Uz izvješće se prilaže rang lista kandidata.